Document ID: 32012D0812

32012D0812
L 352/54
SLUŽBENI LIST EUROPSKE UNIJE
20.12.2012.
ODLUKA VIJEĆA 2012/812/ZVSP
od 20. prosinca 2012.
o izmjeni Zajedničkog stajališta 2003/495/ZVSP o Iraku
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 7. srpnja 2003. u okviru provedbe Rezolucije Vijeća sigurnosti Ujedinjenih naroda (VSUN) 1483 (2003.) donijelo Zajedničko stajalište 2003/495/ZVSP o Iraku (1).
(2)
VSUN je 15. prosinca 2010. usvojio Rezoluciju 1956 (2010.) kojom je odlučeno da bi cjelokupni prihod iz Fonda za razvoj Iraka trebalo prenijeti na račun ili račune dogovora o nasljedniku Vlade Iraka i da bi Fond za razvoj Iraka trebalo ukinuti najkasnije do 30. lipnja 2011.
(3)
Zajedničko stajalište 2003/495/ZVSP bi stoga trebalo izmijeniti da se dopusti prijenos zamrznutih financijskih sredstava, druge financijske imovine ili ekonomskih izvora sporazumima o nasljeđivanju za Fond za razvoj Iraka koje je Vlada Iraka uvela pod uvjetima određenima Rezolucijom Vijeća sigurnosti 1483 (2003.) i 1956 (2010.).
(4)
Zajedničko stajalište 2003/495/ZVSP trebalo bi izmijeniti na odgovarajući način,
DONIJELO JE OVU ODLUKU:
Članak 1.
Zajedničko stajalište 2003/495/ZVSP mijenja se kako slijedi:
Članak 2. zamjenjuje se sljedećim:
„Članak 2.
Sva financijska sredstva ili druga financijska imovina ili gospodarski izvori:
(a)
prethodne Vlade Iraka i njezinih državnih tijela, korporacija ili agencija koje se nalaze izvan Iraka na datum 22. svibnja 2003., a koje je Odbor ustanovljen u skladu s Rezolucijom Vijeća sigurnosti 661 (1990.) stavio na popis; ili
(b)
koja su odstranjena iz Iraka, ili ih je dobio Saddam Hussein ili drugi viši dužnosnici bivšeg iračkog režima i članovi njihove neposredne obitelji, uključujući subjekte u vlasništvu ili kontrolirane izravno ili neizravno od njih ili osoba koje djeluju u njihovo ime ili na njihovu zapovijed, kako je Odbor ustanovljen u skladu s Rezolucijom Vijeća sigurnosti 661 (1990.) stavio na popis;
zamrzavaju se odmah i, osim ako su ta financijska sredstva ili druga financijska imovina i gospodarski izvori sami predmet sudske, upravne ili arbitražne odluke o zapljeni ili sudske presude, u kojem se slučaju mogu koristiti radi ispunjavanja prava zapljene ili sudske presude, države članice ih odmah prenose na aranžmane o nasljeđivanju Fondu za razvoj Iraka koje je Vlada Iraka uvela pod uvjetima određenima Rezolucijom Vijeća sigurnosti 1483 (2003.) i 1956 (2010.).”
Članak 2.
Ova Odluka stupa na snagu na dan objave u Službenom listu Europske unije.
Sastavljeno u Bruxellesu 20. prosinca 2012.

Labels: 13
18
5